Mackenzie King, Franklin D. Roosevelt a Winston Churchill, Cynhadledd Gyntaf Quebec
Mackenzie King, Franklin D. Roosevelt, Winston Churchill ac Alexander Cambridge yn y gaer ddinesig, Quebec
Roedd **Cynhadledd Quebec**, a elwir hefyd wrth ei enw côd, **Cynhadledd Quadrant**, yn gynhadledd strategol filwrol gyfrinachol a gynhaliwyd yn ystod yr Ail Ryfel Byd gyda chyfranogiad llywodraethau o'r Deyrnas Unedig, Canada a'r Unol Daleithiau. Cynhaliwyd y gynhadledd yn ninas Quebec, Canada rhwng 17 - 24 Awst 1943. Fe’i cynhaliwyd yng nghaer ddinesig y Château Frontenac. Y prif gyfranogwyr oedd Winston Churchill, Franklin D. Roosevelt a William Lyon Mackenzie King (Prif Weinidog Canada). Gwahoddwyd Stalin, arweinydd yr Undeb Sofietaidd, ond methodd â mynychu am resymau milwrol.

Noder, y cynhaliwyd ail Gynhadledd Quebec ym mis Medi 1944.

Prif Ddeilliannau'r Gynhadledd
------------------------------

Cytunodd Cynghreiriaid y Gorllewin i ddwysau bomio strategol ar yr Almaen a pharhau i adeiladu lluoedd yr Unol Daleithiau ym Mrydain cyn goresgyniad o Ffrainc. Ym Môr y Canoldir (ardal a ddenodd lawer o sylw gan Churchill), cytunwyd i ddefnyddio lluoedd mwy i orfodi'r Eidal allan o Gynghrair yr Echel a meddiannu'r wlad ac ynys Ffrengig Corsica.

Penderfynwyd y dylid cyfyngu gweithrediadau yn y Balcanau i gyflenwi'r symudiadau gwrthiant, tra dylid camu i fyny gweithrediadau yn erbyn Japan i ddisbyddu adnoddau Japaneaidd, torri eu llinellau cyfathrebu i ffwrdd a sicrhau canolfannau datblygedig i ymosod ar brif ynysoedd Japan.

Yn ychwanegol at y trafodaethau strategol a gyfathrebwyd i'r Undeb Sofietaidd a Chiang Kai-shek yn Tsieina, cyhoeddodd y gynhadledd hefyd farn ar y cyd ar Balesteina gyda'r nod o leihau tensiynau dros feddiannaeth Prydain yn dod yn fwyfwy annioddefol. Condemniodd y gynhadledd erchyllterau'r Almaen yng Ngwlad Pwyl hefyd.

Trafodwyd ymddygiad tuag at gynnigion heddwch yr Eidal hefyd. Cytunwyd i gadw at y galw am ildio diamod. Trafodwyd gweithrediadau dilynol ar gyfer Ymgyrch Husky a gwblhawyd yn ddiweddar, a daethpwyd i gytundeb i barhau â'r prosiect goresgyniad ar dir mawr yr Eidal.

Pwnc arall oedd rhaglen arfau niwclear Prydain (gair cod "Tube Alloys"). Yn y cyd-destun hwn, llofnodwyd Cytundeb Technoleg Niwclead Québec gan Roosevelt a Churchill, ac yn ôl hynny dylai ymchwilwyr Prydain a Chanada gymryd rhan ym mhrosiect Manhattan America.

Cytunwyd ar ddefnydd arfaethedig o Ynysoedd yr Azores ar gyfer cludo deunydd rhyfel o'r Unol Daleithiau i Brydain Fawr.

Cynhaliwyd ail Gynhadledd Quebec ym mis Medi 1944.

Oriel
-----

* Cynhadledd Gyntaf Quebec, 18 Awst 1943.Cynhadledd Gyntaf Quebec, 18 Awst 1943.
* Franklin Delano Roosevelt ac Anthony EdenFranklin Delano Roosevelt ac Anthony Eden
* Winston Churchill ac Anthony EdenWinston Churchill ac Anthony Eden
* Anthony Eden yn y GynhadleddAnthony Eden yn y Gynhadledd

Dolenni
-------

* "Foreign relations of the United States. Conferences at Washington and Quebec, 1943"

Cynadleddau Pwysig Eraill
-------------------------

* Cytundeb Heddwch Paris, 29 Gorffennaf - 15 Hydref 1946
* Cynhadledd Potsdam, 17 Gorffennaf - 2 Awst 1945
* Cynhadledd Yalta, 4 - 11 Chwefror 1945
* Cynhadledd Quebec (1944), 12 - 16 Medi 1944
* Cynhadledd Tehran, 28 Tachwedd - 1 Rhagfyr 1943
* Cynhadledd Cairo (1943), 22 - 26 Tachwedd 1943
* Cynhadledd Quebec (1943), 17-24 Awst 1943
* Cynhadledd Casablanca, 14 - 24 Ionawr 1943

Cyfeiriadau
-----------

1. ↑  "Quebec City: 400 Years of History". Cyrchwyd 2013-01-23. Canadian Prime Minister William Lyon Mackenzie King hosted Churchill and Roosevelt, but did not participate in the conferences.
2. ↑  Dewaters, Diane K. (2008). *The World War II Conferences in Washington, D.C. and Quebec City: Franklin D. Roosevelt and Winston S. Churchill*. Arlington, Texas: University of Texas. t. 115.
3. ↑  Online-Archiv der Universität Wisconsin (engl.), S. 85, abgerufen am 22. Dezember 2010